CELEX: 62019TN0242
Language: da
Date: 2019-04-09 00:00:00
Title: Sag T-242/19: Sag anlagt den 9. april 2019 — Giant Electric Vehicle Kunshan mod Kommissionen

17.6.2019   
            
            
               DA
            
            
               Den Europæiske Unions Tidende
            
            
               C 206/87
            
         
      Sag anlagt den 9. april 2019 — Giant Electric Vehicle Kunshan mod Kommissionen
      (Sag T-242/19)
      (2019/C 206/77)
      Processprog: engelsk
      
         Parter
      
      
         Sagsøger: Giant Electric Vehicle Kunshan Co. Ltd (Kunshan, Kina) (ved advokat P. De Baere)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesforordning (EU) 2019/73 af 17. januar 2019 (1) annulleres, for så vidt som den vedrører sagsøgeren.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Med det første anbringende gøres gældende, at Kommissionen anlagde et åbenbart urigtigt skøn ved at fastslå, at sagsøgerens koncerns indkøb af aluminiumsråvarer skulle have været genstand for omfattende statslig indgriben og ikke i væsentlig grad afspejlede markedsværdien i henhold til første led af artikel 2, stk. 7, litra c), i Europa-Parlamentets og Rådets forordning (EU) 2016/1036 af 8. juni 2016 (2).
               
            
                  2.
               
               
                  Med det andet anbringende gøres gældende, at Kommissionen anlagde et åbenbart urigtigt skøn ved at fastslå, at sagsøgerens koncern skulle have været genstand for væsentlige fordrejninger, der var overført fra det tidligere ikke-markedsøkonomiske system i henhold til tredje led af artikel 2, stk. 7, litra c), i forordning (EU) 2016/1036.
               
            
                  3.
               
               
                  Med det tredje anbringende gøres gældende, at Kommissionen tilsidesatte indledningen til artikel 2, stk. 10, samt artikel 2, stk. 10, litra d), nr. i) og ii), i forordning (EU) 2016/1036, idet den undlod at foretage en rimelig sammenligning ved ikke at justere normalværdien for forskelle i handelsled mellem eksportpriser og normalværdien og ved ikke at give sagsøgeren de oplysninger, der var nødvendige for sagsøgeren for at kvantificere prisjusteringskravet.
               
            
                  4.
               
               
                  Med det fjerde anbringende gøres gældende, at Kommissionen tilsidesatte artikel 3, stk. 2, 3 og 6, i forordning (EU) 2016/1036 ved med henblik på underbuds- og målprisunderbudsberegninger at undlade at foretage en sammenligning af importpriserne med prisen for samme vare produceret af EU-erhvervsgrenen i samme handelsled og på det tidspunkt, hvor varerne konkurrerer med hinanden.
               
            
         (1)  Kommissionens gennemførelsesforordning (EU) 2019/73 af 17.1.2019 om indførelse af en endelig antidumpingtold og endelig opkrævning af den midlertidige told på importen af elektriske cykler med oprindelse i Folkerepublikken Kina (EUT L 16 af 18.1.2019, s. 108).
      
         (2)  Europa-Parlamentets og Rådets forordning (EU) 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (EUT L 176 af 30.6.2016, s. 21).